NaiveNeuron/SloPal huggingface dataset:
B. Bugár, podpredseda NR SR: (2006-04-21):
A. Blajsko, poslanec: Vážený pán predsedajúci, pani ministerka, vážené kolegyne, kolegovia, konštatujem, že v rozprave vystúpili poslanci: pán poslanec Brocka, pán poslanec Ondriaš, pán poslanec Žiak, pán poslanec Maxon, pán poslanec Chovanec, pani poslankyňa Navrátilová, pán poslanec Zubo, pán poslanec Burian a pani poslankyňa Demeterová. V rozprave boli predložené tieto pozmeňujúce návrhy: Ako prvý podal návrhy pán poslanec Brocka, dal 2 návrhy. Druhý bol pán poslanec Ondriaš so 7 návrhmi, žiada hlasovať o bodoch 1 a 5 osobitne a o bodoch 2, 3, 4, 6, 7 spoločne. Ako tretí vystúpil pán poslanec Žiak so 4 návrhmi. Štvrtý vystúpil pán poslanec Maxon, dal 1 pozmeňujúci návrh a 1 procedurálny návrh, kde navrhol vyňať bod 2 spoločnej správy na osobitné hlasovanie. Ako šiesta vystúpila pani poslankyňa Navrátilová, ktorá predložila 2 pozmeňujúce návrhy, z nich jeden má 11 návrhov a druhý má 3 návrhy, a takisto podala jeden procedurálny návrh, aby sa hlasovalo zo spoločnej správy osobitne o bodoch 9, 16, 17, 22, 23, 26, 27, 47 a 54. Ako siedmy vystúpil pán poslanec Zubo a dal 2 návrhy. Ako ôsmy vystúpil pán poslanec Burian so 4 pozmeňujúcimi návrhmi a 1 procedurálnym návrhom, kde navrhol vyňať na osobitné hlasovanie body 1 a 8 spoločnej správy. Ako posledná vystúpila pani poslankyňa Demeterová, dala 2 pozmeňujúce návrhy a 1 procedurálny návrh na vyňatie bodu 53 na osobitné hlasovanie. Uvediem postup hlasovania. Najprv budeme hlasovať o návrhoch zo spoločnej správy. Ale keďže boli vyňaté body na osobitné hlasovanie, teraz budeme hlasovať o bodoch zo spoločnej správy spoločne, a to o bodoch 3 až 7, 10 až 13, 15, 18, 21, 24, 25, 28 až 46, 48 až 52, 55 až 93 s návrhom gestorského výboru schváliť ich.
Bugár, Béla, podpredseda NR SR (2019-11-28):
Ďakujem. Otváram rozpravu. Ako prvý sa hlási pán poslanec Náhlik. Ale predtým ešte pani poslankyňa Natália Milanová. S menšími písmenami ste to nemohli napísať, však ja to skoro neprečítam (vyslovené s pobavením). Ale, ale musím povedať, že vzhľadom k tomu, že ideme za chvíľočku hlasovať, takže prerušujem rokovanie o tomto bode a potom, po tajnom hlasovaní samozrejme napíšem si pán poslanec Náhlik a pani poslankyňa Milanová. (Prestávka.)

(Po prestávke.)
Zmajkovičová, Renáta, podpredsedníčka NR SR (2014-07-09):
Pán poslanec Novotný bol posledný, ktorý vystúpil v rozprave. Vyhlasujem všeobecnú rozpravu za skončenú. Pán poslanec Kaník, záverečné slovo, nech sa páči.
Šedivcová, Viera, poslankyňa NR SR (2014-07-01):
Ďakujem. Vážená pani predsedajúca, vážené panie poslankyne, vážení páni poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 1064. V menovanom súvise si dovoľujem predložiť informáciu k návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali v lehote do 4. septembra 2014 a gestorský výbor v lehote do 8. septembra 2014. Prosím, pani predsedajúca, otvorte všeobecnú rozpravu.
Fecko, Martin, poslanec NR SR (2014-02-07):
Ďakujem pekne. Ďakujem pekne, páni kolegovia, ktorí ste reagovali, či už v rozprave alebo vo faktickej. Samozrejme, pokiaľ by to bolo postúpené do druhého čítania, je tam priestor, aby sme mohli zapracovať všetky možné aj nemožné veci, ktoré vás, samozrejme, napadnú a myslím si, že tých príkladov, akým spôsobom sa v minulosti možno menšina postavila tej väčšine, ktorá proste dirigovala, by sme vedeli nájsť viacero. Myslím si, že práve demokracia by mala umožňovať tú možnosť prejavu aj tej menšiny, ktorá sa cíti byť diskriminovaná. To som sa snažil v celom svojom úvodnom slove k tomuto, k tejto novele zákona preferovať. Takže, vážení, ešte raz zopakujem, nechcem, aby tu vznikali 100 až 500-členné obce, hovoríme o 3-tisíc a viac. Lebo to je najviac atakované zo strany poslancov, že budeme zase drobiť. Nie, podmienky dodržiavam a ešte ich sprísňujem. Ale aby to referendum, ktoré sa robí, bolo v tej časti, ktorá je nespokojná a ktorá má tých tritisíc obyvateľov a má tie historické korene dané, ako zákon ukladá. Takže chcel by som ešte raz poprosiť o jeho podporu. Ďakujem veľmi pekne.
Danko, Andrej, predseda NR SR (2020-01-21):
Ďakujem. Poprosím v písomnej podobe, pán poslanec. Pani poslankyňa Verešová.
Hatráková, Katarína, poslankyňa NR SR (2020-04-22):
Vážený pán predsedajúci, vážené panie poslankyne, páni poslanci, v rozprave bol podaný jeden pozmeňujúci a doplňujúci návrh. Najskôr ale budeme hlasovať o jedinom doplňujúcom návrhu zo spoločnej správy. Pán predsedajúci, dajte, prosím, hlasovať o jedinom doplňujúcom návrhu zo spoločnej správy s odporúčaním gestorského výboru schváliť.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 121 poslancov, za 41, proti 70, zdržalo sa 70. Uvedený návrh sme neschválili. Konštatujem, že Národná rada sa uzniesla, že tento návrh zákona, nebude pokračovať rokovanie o návrhu zákona.
P. Hrušovský, predseda NR SR: (2005-03-17):
(Hlasovanie.) 127 prítomných, 94 za, 2 proti, 30 sa zdržalo, 1 nehlasoval. Návrh sme schválili. Pán poslanec Hajduk. A. Hajduk, poslanec: Keďže sme hlasovali o všetkých bodoch spoločnej správy a o pripomienkach z rozpravy, mám splnomocnenie gestorského výboru, odporúčam hlasovať o tom, že prerokovaný návrh skupiny poslancov prerokujeme v treťom čítaní ihneď.
E. Angyalová, poslankyňa: (2007-02-01):
Dobrovoľnosť v 2. pilieri a dobrovoľnosť v 3. pilieri je úplne iný pojem. Dobrovoľnosť v 3. pilieri znamená, že človek zo svojej takmer čistej mzdy, lebo čosi sa mu, samozrejme, môže odrátať do nákladov, sa sám rozhodne z vlastných disponibilných zdrojov ukladať peniaze na budúci dôchodok, kým v 2. pilieri z princípu veľmi povinne odvádzať odvody a rozhoduje sa o tom, že či chce, aby sa tie peniaze zhodnocovali iba v štátnom systéme alebo majú ísť aj do súkromných DSS. To je dosť vážny rozdiel dobrovoľnosti. Tie ostatné veci potom v diskusii.
Sulík, Richard, predseda NR SR (2011-09-13):
Pán poslanec Jurčík.
Želiezka, Ľubomír, poslanec NR SR (2012-05-15):
Ďakujem pekne za slovo. Vážená pani podpredsedníčka Národnej rady Slovenskej republiky, vážený pán minister, kolegyne, kolegovia, z poverenia Výboru Národnej rady Slovenskej republiky pre ľudské práva a národnostné menšiny podávam Národnej rade Slovenskej republiky správu o prerokovaní návrhu na voľbu predsedníčky Úradu na ochranu osobných údajov Slovenskej republiky (tlač 34a). Predseda Národnej rady Slovenskej republiky svojím rozhodnutím z 20. apríla 2012 č. 25 pridelil na prerokovanie návrh na voľbu predsedníčky Úradu na ochranu osobných údajov (tlač 34) Výboru Národnej rady Slovenskej republiky pre ľudské práva a národnostné menšiny. Iné výbory o návrhu nerokovali. Určený výbor uvedený návrh prerokoval na svojej 2. schôdzi 2. mája 2012 za účasti kandidátky a prijal k nemu uznesenie č. 7. V zmysle tohto uznesenia, Výbor Národnej rady slovenskej republiky pre ľudské práva a národnostné menšiny odporúča Národnej rade Slovenskej republiky zvoliť Eleonóru Kročianovú za predsedníčku Úradu na ochranu osobných údajov. Súčasťou tlače 34a je aj návrh na uznesenie Národnej rady Slovenskej republiky. Pani podpredsedníčka, skončil som, otvorte, prosím, rozpravu.
Jurinová, Erika, podpredsedníčka NR SR (2012-07-25):
Pokračujeme teda v rokovaní schôdze. Pán minister financií je už prítomný, takže ešte raz uvediem, že budeme rokovať o vládnom návrhu zákona, ktorým sa mení a dopĺňa zákon o spotrebnej dani z tabakových výrobkov v znení neskorších predpisov. Poprosím teda podpredsedu vlády a ministra financií pána Petra Kažimíra, aby vládny návrh zákona uviedol.
Kotleba, Marian, poslanec NR SR (2018-11-28):
Pán poslanec Poliačik, pár takých veľkých myšlienok, ktoré ste použili vo svojom prejave, mi nedalo, naozaj aby som nezareagoval. Dohoda s Tureckom. V Sýrii vám povedia, o čom je dohoda s Tureckom. Turecko dostáva peniaze z Európskej únie, veľké peniaze. Za tie peniaze, áno, niečo spraví a za obrovskú časť tých peňazí trénuje a vyzbrojuje ďalších bojovníkov, ďalších teroristov, ktorí svojimi útokmi a správaním znova a znova prehlbujú presne tú krízu, ktorú vy chcete týmto riešiť. Ďalšia myšlienka, case study. Pán Poliačik, Slovensko je naša vlasť. Slovensko nie je case study. Slovensko nie je nejaká prípadová štúdia, nie je to proste projekt, nie je to program, nie je to počítačová hra. Slovensko je naša vlasť a my nemôžme sa s ním zahrávať tak, že skúsime štúdiu, vyjde, O. K., nevyjde, no čo, vyskúšame ďalšiu. Máme iba jednu jedinú šancu, pán Poliačik. A tú šancu my si nenecháme zobrať preto, že je tu pár fanatikov ako vy, ktorí si myslia, poďme, buďme super, mega, všetkých pozvime, však na to máme, však to spravme. Naspäť cesta už nevedie. Naspäť cesta nevedie. Keď sem raz prídu, už ich stadeto nikto nedostane. A posledná vec. Neviem, či ste, pán Poliačik, čítali naozaj ten rámec, keď to poviem tak, ako to je preložené, ale hneď v úvodnom texte je napísané, že my zúčastnené hlavy štátov, hlavy vlád a ďalší vysokí predstavitelia sme sa zhodli na tomto a tamto. To znamená, automaticky ten text predpokladá, že schválený bude a že vlastne je schválený všetkými, ktorí tam budú. A keby ste si naštudovali tú procedúru hlasovania tak viete, že tam jednoducho tá väčšina rozhodne aj bez nás. A Lajčák to povedal na výbore. Bude rozhodnuté aj bez Slovenska. Tak načo tam máme ísť za každú cenu? Vyplniť tú kolónku a posvätiť to, že... (Prerušenie vystúpenia časomerom.)
Zajac, Pavol, poslanec NR SR (2015-05-20):
Vážený pán kolega Kollár, ďakujem vám za vaše vystúpenie. Ja budem hovoriť o jednom bode, ktorý ste spomínali, a to návštevu pani eurokomisárky pani Coriny Cretu, ktorá navštívila Slovensko, Bratislavu, naozaj previezla sa na električkách, ktoré boli kúpené za eurofondy, bola obzrieť si výstavbu Starého mosta a previezla sa aj – podľa mojich informácií, alebo čo sme našli na internete – aj vlakom z Bratislavy do Žiliny a späť. Tá musela byť nadšená z tej jazdy, nie pre nejaký komfort, ale preto, že na úsekoch, ktoré som aj ja vo svojom vystúpení hovoril, a to konkrétne Nové Mesto nad Váhom – Púchov, Trenčianska Teplá – Ilava – Beluša a Žilina – Teplička, na všetkých týchto úsekoch podľa vládnych materiálov budú korekcie na úrovni cca 83 mil. eur. A úplne najviac musela byť nadšená na úseku Zlatovce – Trenčianska Teplá, kde nám Únia nepreplatí, ako bolo pôvodné plánované, 200 mil. za zbabrané verejné obstarávanie Jánom Počiatkom. To znamená, pri jednej jazde ona zistila, že nebude musieť Slovensku zaplatiť okolo 300 mil. To musela si takto šúchať ruky za korekcie a za nepreplatenie trate Zlatovce – Trenčianska Teplá, pretože tieto peniaze budeme musieť zaplatiť z daní, zo štátneho rozpočtu, tak ako ste to správne povedali. Takže tá jazda z Bratislavy do Žiliny a späť pani eurokomisárku musela veľmi potešiť, ale nepotešila daňových poplatníkov Slovenska, ktorých tieto chyby pri verejných obstarávaniach budú stáť 300 miliónov.
P. Paška, predseda NR SR: (2008-06-17):
Vyhlasujem rozpravu za skončenú a budeme hlasovať o zákone ako o celku.
Potocký, Milan, poslanec NR SR (2023-06-15):
Pán predseda, dajte, prosím, hlasovať tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, dajte o mojom návrhu hlasovať. Ďakujem.
Grendel, Gábor, podpredseda NR SR (2020-04-07):
Otváram všeobecnú rozpravu, do ktorej som dostal jednu písomnú prihlášku, od pán poslanca Martina Beluského z klubu Ľudovej strany Naše Slovensko. Pán poslanec, nech sa páči, máte slovo.
Farkašovský, Karol, poslanec NR SR (2019-05-15):
Pán predsedajúci, keďže návrh zákona prerokovávame v skrátenom legislatívnom konaní, sme v treťom čítaní, otvorte, prosím, rozpravu.
Puci, Róbert, poslanec NR SR (2017-05-09):
Pán predsedajúci, dajte, prosím, hlasovať o zákone ako o celku s odporúčaním gestorského výboru schváliť.
Paška Pavol, predseda NR SR (2014-10-21):
(Hlasovanie.) 139 prítomných, 134 bolo za, 5 sa zdržali. Návrh sme pridelili výborom a určili lehoty na prerokovanie. Odhlasovali sme jediný prerokovaný bod. Krátka prestávka do 17.20 a budeme pokračovať v prerušenej rozprave. (Krátka prestávka.) (Po prestávke.)
P. Pelegrini, poslanec: (2009-10-28):
Národná rada Slovenskej republiky uznesením z 9. septembra 2009 č. 1599 pridelila vládny  návrh zákona o dráhach a o zmene a doplnení niektorých zákonov (tlač 1150)  na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre hospodársku politiku a Výboru Národnej rady Slovenskej republiky pre verejnú správu a regionálny rozvoj. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky, výbor pre financie, rozpočet a menu, výbor pre hospodársku politiku a výbor pre verejnú správu a regionálny rozvoj. Z uznesení výborov Národnej rady Slovenskej republiky pod bodom 3 tejto správy vyplývajú pozmeňujúce a doplňujúce návrhy v počte 31 bodov. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 12, 14 až 31 hlasovať spoločne s odporúčaním schváliť, o bode 13 hlasovať s odporúčaním  neschváliť. Gestorský výbor na základe stanovísk výborov vyjadrených v ich uzneseniach uvedených pod bodom 3 tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o dráhach a o zmene a doplnení niektorých zákonov schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania vládneho návrhu zákona o dráhach a o zmene a doplnení niektorých zákonov v druhom čítaní bola schválená uznesením z 21. októbra 2009 č. 598. Týmto uznesením výbor zároveň poveril mňa ako spravodajcu predložiť návrhy podľa príslušných ustanovení rokovacieho poriadku Národnej rady Slovenskej republiky. Pani predsedajúca, otvorte, prosím, rozpravu.
Danko, Andrej, predseda NR SR (2018-11-27):
Ďakujem. Otváram rozpravu. Do rozpravy som dostal troch písomne prihlásených pánov poslancov, pán poslanec Klus, pán poslanec Kollár a pán poslanec Dostál. Nech sa páči.
D. Lipšic, podpredseda vlády a minister spravodlivosti SR: (2004-05-12):
Citovaný zákon v zásade prevzal doterajšiu právnu úpravu zodpovednosti za škodu pri pracovnom úraze a pri chorobe z povolania. Ustanovuje však nový spôsob posudzovania podmienok na vznik nároku a výpočet súm jednotlivých náhrad ako úrazových dávok z titulu povinného úrazového poistenia zamestnávateľa. Zodpovednosť za škodu spôsobená na zdraví na základe občianskoprávneho vzťahu je upravená v druhej hlave šiestej časti Občianskeho zákonníka. Úprava týchto náhrad je obdobná ako pri pracovných úrazoch. Túto koncepčnú líniu sleduje i schválený legislatívny zámer rekodifikácie Občianskeho zákonníka. V dôsledku toho, že na základe zákona o sociálnom poistení sa nároky z pracovných úrazov posudzujú a vypočítavajú ako úrazové dávky, dochádza pri výpočte náhrad priznávaných na základe občianskoprávneho vzťahu k odlišnému postupu, a to najmä pri zisťovaní priemerného zárobku na tieto účely, čo v aplikačnej praxi spôsobuje problémy. Ministerstvo spravodlivosti a vláda navrhuje riešiť túto problematiku navrhovanou novelizáciou § 446, § 447 a § 448 ešte pred pripravovanou čiastkovou rekodifikáciou Občianskeho zákonníka, teda komplexnej úpravy jeho šiestej časti. Zjednotí sa tým  postup pri posudzovaní náhrady za stratu na zárobku počas pracovnej neschopnosti, po skončení pracovnej neschopnosti alebo pri invalidite a náhrady nákladov na výživu pozostalých, nakoľko v týchto prípadoch je potrebné vychádzať pri výpočte zo základu zisteného rovnakým spôsobom ako pri pracovných úrazoch. Predloženým návrhom vláda reaguje na podnety zo strany poisťovateľov, ktorí uhrádzajú tieto náhrady z titulu zákonného poistenia zodpovednosti za škody pri dopravných nehodách. Ďakujem, pán podpredseda.
Kollár Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 123 poslancov, za 86, proti žiadny, zdržalo sa 37. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Červeňáková, Elena, poslankyňa NR SR (2018-10-22):
Vážený pán predsedajúci, vážení páni poslanci, z poverenia výboru pre ľudské práva a národnostné menšiny uvádzam správu výboru k voľbe člena Správnej rady Ústavu pamäti národa, tlač 1182. Uplynutím šesťročného funkčného obdobia 18. septembra 2018 zaniklo členstvo dvom členom Správnej rady Ústavu pamäti národa voleným Národnou radou. V súlade s § 12 zákona č. 553/2002 Z. z. o pamäti národa po zániku členstva člena správnej rady volí nového člena ten orgán, ktorý volil predchádzajúceho. Na 34. schôdzi Národnej rady bol zvolený iba jeden člen správnej rady, preto sa na tejto schôdzi vykoná nová voľba. Do novej voľby poslanci Národnej rady podali 3 návrhy na kandidátov. Poslanec Richard Vašečka nominoval 
Mgr. Branislava Borovského, poslanci Ondrej Dostál, Peter Osuský, Marek Krajčí, Ján Budaj a Viera Dubačová nominovali Ing. Petra Juščáka. Klub poslancov za SMER – sociálna demokracia nominoval Mgr. Mateja Medveckého. Gestorský výbor návrhy prerokoval na svojej 46. schôdzi 16. októbra 2018 a svojím uznesením č. 108 konštatoval, že všetci navrhnutí kandidáti spĺňajú podmienky uvedené v zákone o pamäti národa. Gestorský výbor preto odporúča Národnej rade zvoliť jedného člena Správnej rady Ústavu pamäti národa z kandidátov uvedených v správe výboru, tlač 1182. Pán predseda, prosím, otvorte rozpravu.
Kaník, Ľudovít, poslanec NR SR (2014-04-01):
Ďakujem. Chcel som ešte pred piatou krátko vystúpiť, lebo som vedel, že poslanci odídu po hlasovaní. (Výkrik v sále.) No ale už si?
Pellegrini, Peter, predseda NR SR (2015-03-17):
Hlasujeme o bode 59 spoločnej správy s odporúčaním gestorského výboru schváliť. (Hlasovanie.) Prítomných 88 poslancov, za 79, zdržali sa 4, nehlasovali 5. Návrh sme schválili.
Paška, Pavol, predseda NR SR (2013-05-21):
Pani podpredsedníčka, prepáčte. Dámy a páni, ja vás poprosím, ak nemáte záujem o rozpravu, radšej odíďte zo sály. Prepáčte, pani podpredsedníčka.
P. Hrušovský, predseda NR SR: (2004-10-22):
(Hlasovanie.) 138 prítomných, 56 za, 2 proti, 78 sa zdržalo, 2 nehlasovali. Návrh zákona do druhého čítania sme neschválili. Ďakujem, pán poslanec. Teraz prosím pána poslanca Béreša, aby z poverenia výboru pre verejnú správu uviedol návrh hlasovania k návrhu skupiny poslancov Národnej rady Slovenskej republiky na vydanie zákona o spôsobe vymenovávania a odvolávania vedúcich predstaviteľov štátnej správy . Nech sa páči, pán poslanec. V. Béreš, poslanec: Ďakujem pekne. Vážený pán predseda, ctená snemovňa, v priebehu rozpravy vystúpila iba jedna poslankyňa, Katarína Tóthová, nepredniesla však žiaden pozmeňujúci návrh. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hlina, Alojz, poslanec NR SR (2013-05-31):
Ospravedlňujem sa, len som chcel to povedať, že ten zhon, a už to identifikujem, že nereagujte, nevystupujte, je piatok, však poďme domov, no. Tak, viete, to je ako. Nepodvoľme sa tomu tlaku, že je piatok a už teda končíme. Ja naozaj, nechajme tomu dôstojnosť. Sú to zákony, niekto sa s tým trápil, pán Fecko sa s tým trápil, nech to má určitú dôstojnosť. Treba to pekne prečítať, aby sa tomu rozumelo, to som chcel povedať. Ďakujem.
Bagačka, Michal, poslanec NR SR (2016-09-12):
Nie, tam je jedine naša pripomienka. Nie.
Zmajkovičová, Renáta, podpredsedníčka NR SR (2012-11-29):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Teraz otváram rozpravu ústnu. Pýtam sa, či sa chce niekto prihlásiť do rozpravy. Nech sa páči, páni poslanci Hrnčiar, Sulík. Ukončuje možnosť prihlásiť sa do rozpravy. Pán poslanec Hrnčiar, máte slovo.
P. Farkas, poslanec: (2001-12-13):
J. Migaš, predseda NR SR: Čiže o bode 31/I-1 nebudeme hlasovať.
Ďurica, Ondrej, poslanec NR SR (2020-07-23):
Ďakujem. Ja budem veľmi stručný. Ďakujem pánovi Mazurekovi za všetko, čo dnes bolo povedané, a jemu sa podarilo zhrnúť do tohto veľmi len takého, takého, by som povedal, intenzívneho a dynamického príspevku. Takže ďakujem ti, Milan.
Zelník, Štefan, poslanec NR SR (2016-06-15):
Ďakujem pekne za slovo. Mám dve informácie. Zvolávam rokovanie výboru pre zdravotníctvo dnes o 12.30 hod. v rokovacej miestnosti č. 143. A druhý oznam, prosím, zajtra 16. júna 2016 od 9. hodiny do 15. v rámci programu výboru pre zdravotníctvo Prevent dialóg sa uskutoční odborné vyšetrenie srdca a meranie indexu stresu pod odbornou garanciou zástupcov Únie pre zdravšie srdce. Akcia sa uskutoční v rokovacej miestnosti výboru pre zdravotníctvo, pozvánky na uvedenú akciu máte k dispozícii na prezentácii. Srdečne, vážené panie poslankyne a páni poslanci, vás na túto akciu pozývam. Ďakujem.
Kollár, Boris, poslanec NR SR (2017-09-08):
Ja premostím cez vás všetkých a možno aj vám odpoviem, že prečo to robia župani. Pán kolega Beblavý, ja, čo ste povedali, so všetkým s vami absolútne súhlasím, len v jednej drobnej veci sa trošku líšime, a to je len môj osobný názor, nemusím ho mať pravdivý. Ja som presvedčený, že aj pán Blanár aj pán Podmanický to myslia úprimne a poviem vám prečo. Sú z toho regiónu, majú obrovské problémy s dopravou, poznám ten región a viem, čo sa tam deje. Úmrtia, zácpy, hmotné škody. Viete, myslím si, že Fico mávol nad tým rukou, lebo vie, že jemu to nikto neuverí a nikto sa s ním z opozície baviť nebude, tak títo dvaja páni bojujú. A to je odpoveď pre vás, pán Heger. Títo dvaja páni bojujú. Tak viete, ja som im toto uveril, všetko ostatné sú deriváty, ktoré z toho budú plynúť určené oligarchom, ale oni to myslia úprimne. Úplne netreba hneď mať červené súkno. Máte vo všetkom pravdu. Keby sme to len tak mirnix-dirnix tuná teraz im to podpísali, lebo niekto odhlasoval, by to dopadlo tak, ako ste povedali. Ale ja tým dvom pánom verím, že to myslia preto, lebo sú z toho regiónu. Pán Podmanický neni ani župan, je starostom, ale poznáme ten región, vieme, čo sa tam deje na Hornej Orave, na Kysuciach a tak ďalej, takže je tá situácia katastrofálna a aj naša zodpovednosť by mala byť ten región dobudovať a vlastne tie cesty tam postaviť. Takže v tomto prípade by som im nechcel nejakým spôsobom škodiť. Cez to všetko, všetko, čo ste povedali ostatné, absolútne do bodky súhlasím.
Beblavý, Miroslav, poslanec NR SR (2010-12-08):
Ďakujem pekne. Ja by som len dve vety chcel povedať. Prvá znie, že súhlasím, že treba veľmi dôsledne diskutovať o tej norme a byť otvorení aj voči odôvodnenej kritike, aj schválenej norme a myslím, že to preukáže aj parlament dnes, podľa toho, ako sa postaví k pripomienkam prezidenta, alebo či sa k nim nepostaví paušálne odmietavo, čo si myslím, práve svedčí o tom, že to nie je žiadny valec, ale uvažujúci stroj. A druhá poznámka, čo by som povedal, pán poslanec Číž, že hoci vás obdivujem, lebo ste asi jeden z malého počtu poslancov, ktorý dokáže hovoriť ešte rýchlejšie ako ja v rozprave, tak ani tá rýchlosť, a tá razantnosť nedokáže zakryť to, že len jeden človek v tejto krajine za posledné roky brutálne znásilnil pani justíciu, ten človek sa volá Štefan Harabin a ten človek je váš chránenec a nič z toho, čo je v tom navrhovanom zákone, nielenže nie je ani znásilnením pani justície, ale nie dokonca ani jej obťažovaním. Je to naopak snaha o jej oslobodenie od, by som povedal, aspoň časti tých neželaných pozorností, ktoré sú jej dnes venované práve zo strany vášho chránenca. Ďakujem.
Paška, Pavol, predseda NR SR (2013-09-12):
Ďakujem pekne, pán minister. Poprosím pána predsedu výboru pre sociálne veci pána poslanca Podmanického, aby informoval o výsledku rokovania výborov.
Mičovský, Ján, poslanec NR SR (2023-06-22):
Vážený pán podpredseda, ospravedlňujem sa, rešpektujem, samozrejme, a ďakujem.
Galis, Dušan, poslanec NR SR (2019-05-14):
Ďakujem pekne za slovo, vážený pán predsedajúci. Prosím, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Hattas, Marek, poslanec NR SR (2021-12-14):
... nakoľko hlasovanie 269 prešlo alebo respektíve neprešlo o jeden hlas a pán poslanec Ledecký avizoval, že hlasoval za, je tu potom otázka, že čo s tým (reakcie z pléna), a ja navrhujem, aby sme o tomto zákone hlasovali znova. (Výkriky z pléna.)
Sulík, Richard, predseda NR SR (2011-06-30):
Dobré ráno prajem. Dámy a páni, otváram tretí rokovací deň 20. schôdze Národnej rady. Na dnešnom rokovacom dni o ospravedlnenie požiadali poslanci Ján Mikolaj a Viktor Stromček. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 8/2009 o cestnej premávke v znení neskorších predpisov. Vládny návrh zákona má parlamentnú tlač 345 a spoločnú správu výborov máte ako tlač 345a. Prosím ministra vnútra Daniela Lipšica, aby vládny návrh zákona odôvodnil. Takže dáme minútku prestávku. (Krátka prestávka). (Po prestávke). Pokračujeme v schôdzi. Pán minister, poprosím, aby ste, až páni uráčia dorečniť, tak potom by ste mohli uviesť zákon. Nech sa páči. Poprosím spoločného spravodajcu, poslanca Pala Hladkého, aby zaujal miesto pre spravodajcov. (Rokovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, a ktorým sa menia a dopĺňajú niektoré zákony , tlač 345.)
Frešo, Pavol, poslanec NR SR (2014-11-08):
Ďakujem veľmi pekne, ďakujem veľmi pekne za všetky tie podporné faktické poznámky, nestihnem sa ku každej vyjadriť, lebo dvojminútový limit je naozaj krátky, ale pôjdem po tých, ktoré idú k podstate veci, na ktorú som chcel poukázať. Pán poslanec Číž. Presne tak, nie je tu pán poslanec Číž, ale presne tak, predseda, bývalý predseda SDKÚ – DS Mikuláš Dzurinda odstúpil z funkcie presne kvôli týmto problémom, ktoré SDKÚ – DS mala, ak to (reakcia z pléna), ak urobí dnes premiér Fico, tak to je presne to, čo od neho očakávam. Čiže súhlasím s pánom Čížom, áno, treba vyvodiť politickú zodpovednosť, keďže tu nie je, pevne verím, že išiel vyzvať pána premiéra k tomu, čo vlastne ho tu vyzval verejne, aby odstúpil. Eugen, Eugen Jurzyca, pán poslanec Jurzyca, veľmi pekne poprosím, presne tieto grafy aj komentáre naozaj dať na Facebook, nech si to môžme našérovať, ľuďom, nech vidia, že sme najchorejší, ak to chcete počuť otvorene, najchorejší v rámci OECD. Takisto pani poslankyňa Nachtmannová s tým súhlasila, resp. povedala, že, áno, je to pravda, ale príčina potom je možno niekde inde. Pani Nachtmannová, toto sa dá diskutovať, ale rozhodne si myslím, že riešiť to, že keď ste najchorejší v rámci OECD, tým, že máte dvojnásobné cashové platby oproti Američanom a trojnásobné oproti Francúzom, nie je správne. Rovnako, pani poslankyňa Nachtmannová, nie je správne, aby, keďže vieme, že ľudia sú chorí, tak im ešte na tých chorobách dávame miliónový vývar v rámci cétečka v Piešťanoch, prípadne rôzne iné predraženia v rámci zdravotníctva. Čiže vy by ste mali, pani Nachtmannová, takisto zdvihnúť ruku za odstúpenie premiéra, že vôbec dopustil tento škandálny stav a že ľudia, o ktorých sama hovoríte, že sú chorí, no tak nech znemožňuje takýmto spôsobom liečbu. Ďakujem veľmi pekne.
Bagačka, Michal, poslanec NR SR (2017-09-06):
Ďakujem za slovo. Vážená pani ministerka, pán predsedajúci, kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania predmetného vládneho návrhu zákona (tlač 549) v druhom čítaní. Národná rada uznesením č. 683 z 13. júna 2017 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade schváliť ústavnoprávny výbor uznesením č. 175 zo 4. septembra 2017, výbor pre financie a rozpočet uznesením č. 175 zo 4. septembra 2017 a Výbor Národnej rady pre hospodárske záležitosti uznesením č. 139 zo 4. septembra 2017. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré spomínala aj pani ministerka. Gestorský návrh odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k návrhu zákona vyjadrených v ich uzneseniach pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny zákon, vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 143 z 5. septembra 2017. Týmto uznesením ma výbor poveril ako spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, skončil som, pán predsedajúci, prosím vás, otvorte rozpravu.
Habánik, Jozef, poslanec NR SR (2020-09-24):
Ďakujem pekne. Ja by som chcel rovnako podporiť vystúpenie pána poslanca Kmeca a súhlasiť s ním, že zelená a digitálna ekonomika sú absolútne priority a kľúčové témy pre Slovensko do budúcnosti a že sú to nielen témy ekonomické, ale sú to aj témy možno zahraničnej politiky alebo témy ekonomickej diplomacie, kde by Slovensko malo zohrať kľúčovú úlohu, pretože programy Európskej komisie a Európskej únie v tejto oblasti nám ponúkajú nesmierne zdroje, ktoré by sme mali byť schopní využiť aspoň sčasti a preto si myslím, že tieto témy, ktoré otvoril pán poslanec, sú mimoriadne dôležité a mali byť pretavené do etalónu politiky, ktorú presadzuje dnes ministerstvo zahraničných vecí a európskych záležitostí a my nemôžeme sa brániť týmto témam, pretože ak sa začneme brániť témam zelenej ekonomiky, digitálnej ekonomiky, tak jednoducho Európska únia, Európska komisia nás potom vynechá z ďalších rokovaní. Ďakujem.
Krištúfková, Petra, poslankyňa NR SR (2021-11-10):
Chcem sa veľmi pekne poďakovať pánom poslancom Hlinkovi, Kočišovi a Tarabovi. A vy si naozaj neviete vôbec predstaviť, akú mám radosť, že dnes ten návrh predkladám. Je to naozaj šesťročné úsilie a musím povedať, že ja už ako opozičný poslanec som túto verziu predložila každého pol roka, tak ako mi to dovolil rokovací poriadok, takže naozaj je to pre mňa taká veľká výzva k tomu, že keď si človek niečo zaujme, tak jednoducho to vie dotiahnuť do úspešného konca aj tu v parlamente. Čo sa týka vašich komentárov, ja vám ďakujem, vidím, že ste to pochopili všetko tak, ako to bolo podané. A naozaj budem ešte veľmi rada, ak, keď sa teraz začneme venovať tým dvadsiatim tisícom sirotám, ktoré majú naozaj ten sirotský príspevok v priemernej výške 140 euro, takže to nájde takisto podporu tu v parlamente. A tam nie je problém len ten, že tá výška je 140 euro, ale, bohužiaľ, od určitej doby je to nastavené tak, že ten súbeh dôchodkov sirotských proste nemôže presahovať určitú hranicu. To znamená, treba upraviť aj toto, lebo zbytočne navýšime sumu sirotského dôchodku, keď jednoducho nebude to možné vyplácať. Takže ja urobím všetko pre to, aby aj tento návrh bol prepracovaný tak, ako je návrh k náhradnému výživnému, a budem rada, keď podporíte aj ten. Ďakujem veľmi pekne, prajem pekný deň.
Baláž, Vladimír, poslanec NR SR (2013-03-26):
Myslím si, že je to veľmi zlá a neadekvátna debata. A druhý bod. Máte niečo proti doktorom? (Reakcia z pléna.)
Danko, Andrej, predseda NR SR (2019-10-25):
Poslanec Farkašovský.
Figeľ, Ján, podpredseda NR SR (2015-09-17):
S ďalšou faktickou Ľuboš Blaha.
B. Bugár, podpredseda NR SR: (2005-09-23):
Dávam slovo spoločnému spravodajcovi, predsedovi zahraničného výboru Pavlovi Paškovi. Nech sa páči.
Šimečka, Michal, podpredseda NR SR (2024-06-20):
Ďakujem pekne. Faktická poznámka, pani poslankyňa Kramplová, nech sa páči.
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-18):
To bola technická pomoc, iba akože navýšenie na tú technickú pomoc.
Kollár, Boris, predseda NR SR (2022-10-18):
Ďakujem pekne. Dávam o tomto návrhu pána poslanca hlasovať. Prosím, prezentujme sa a hlasujeme. (Hlasovanie.) Prítomných 99 poslancov, za 85, proti 2, zdržalo sa 7, nehlasovali 5. Uvedený návrh sme schválili. Teraz pokračujeme, pardon, ešte je tam procedurálny návrh, pán poslanec Krajčí.
Žiga, Peter, podpredseda NR SR (2024-06-19):
Pán poslanec Saloň.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 133 poslancov, za 90, proti 7, zdržalo sa 36. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Grendel, Gábor, podpredseda NR SR (2021-01-14):
Pani poslankyňa Tabák.
Glváč, Martin, podpredseda NR SR (2019-05-14):
Pán poslanec Marček. Neprítomný. Pán poslanec Paška. Nie je v sále. Pán poslanec Baránik. Á, pán poslanec Paška, prepáčte.
B. Bugár, podpredseda NR SR: (2005-10-26):
(Hlasovanie.) Prítomných 116, za 107, zdržalo sa 8 poslancov, 1 nehlasoval. Konštatujem, že sme návrh postúpili do druhého čítania. Nech sa páči, ďalšie uznesenie.
Figeľ, Ján, podpredseda NR SR (2013-04-30):
Ďalším rečníkom prihláseným do rozpravy za poslanecké kluby je Pavol Hrušovský, za klub Kresťanskodemokratického hnutia, nech sa páči.
Gašpar, Tibor, poslanec NR SR (2024-02-08):
Hlasujeme o bode 137 druhého pozmeňujúceho návrhu poslanca Galka.
Laurenčík, Milan, podpredseda NR SR (2021-05-10):
Faktickú poznámku má aj pán poslanec Marian Kotleba, nech sa páči.
Glenda, Tibor, poslanec NR SR (2014-12-04):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním výbor Národnej rady pre verejnú správu a regionálny rozvoj a aby predmetný návrh zákona výbory prerokovali do tridsať dní a gestorský výbor do tridsaťdva dní.
Paška, Pavol, predseda NR SR (2013-09-17):
Pán poslanec Galko.
Podmanický, Ján, poslanec NR SR (2012-10-25):
To je návrh týkajúci sa zákazu maloobchodného predaja počas sviatkov, počas nedieľ.
Grendel, Gábor, doterajší podpredseda NR SR (2023-10-25):
Pán poslanec Ján Hrubý.
Hlina, Alojz, poslanec NR SR (2015-09-29):
Dobre, tak stiahnite to za účelom dopracovania, vráťte to navrhovateľovi na dopracovanie, dobre. Ja sa rád učím, ja sa celý život učím. Ja sa nebojím. Viete, niekto s učením skončil v osemnástke, ja sa kľudne aj v päťdesiatke naučím niečo nové. Čiže navrhujem vrátiť to predkladateľovi na dopracovanie. Poprosím o to v dobrom, naozaj kvôli nám, kvôli našej krajine, nie kvôli vám. Ste chceli ísť na tlačovku s tým, že ste akože zachránili svet? Aký tu bol plán? Fakt to neviem. Ste sa tým chceli postaviť, že teda už to bude fungovať s tým, že prijali sme ten etický kódex dňom a už odteraz sa veci zmenia? Dalo by sa ešte viacej k tomu hovoriť. Naozaj podľa mňa je základný ten pohľad toho, že tie krajiny, Anglicko, Írsko, kde ho majú v tých prvých hlavách, deklaratórne tvrdia, že sa týka len niektorých. A je to soft law, je to niečo, k čomu sa prihlásite, hej. Poďme sa o tom rozprávať vecne, ale, nič v zlom, kolegovia zo strany SMER, toto je hanba. Fakt, hovorí z vás zloba, hovorí z vás zášť, hej, hovorí z vás neschopnosť prekročiť svoj tieň. Však, pán Číž, vy ste si dali za záväzok jednému poslancovi to natrieť a kvôli nemu to spomínané ustanovenie fyzicky, a tak kvôli tomu ste doniesli niečo, čo tejto krajine nepomôže. To ak nám nepomôže teraz, ako sa správame pri určitých geopolitických situáciách, tak nám nepomôže naozaj to tvrdenie, že čo sú to tam za ľudia, keď majú takýto etický kódex. V dobrom hovorím, stiahnite to.
Blaha, Ľuboš, poslanec NR SR (2019-09-12):
Ďakujem pekne. Dovoľte pripomenúť kolegom z európskeho výboru, že o 12.00 hod. máme rokovanie v miestnosti č. 149. Ďakujem.
J. Mikuš, poslanec: (2002-10-15):
I. Presperín, doterajší podpredseda NR SR: Tibor Mikuš.
Číž, Miroslav, poslanec NR SR (2011-07-07):
Tu procedurálne návrhy.
Mikulec, Roman, poslanec NR SR (2023-10-25):
Ďakujem pekne za slovo. Ďakujem za dôveru a zvolávam členov výboru na kontrolu činnosti Národného bezpečnostného úradu ihneď po skončení zasadnutia. Ďakujem. A miestnosť, pardon, miestnosť 71.
Grendel, Gábor, podpredseda NR SR (2021-05-27):
Ďakujem pekne, pán poslanec. Otváram všeobecnú rozpravu, do ktorej som dostal päť písomných prihlášok. Za poslanecké kluby pán poslanec Beluský za klub ĽSNS, pán poslanec Viskupič za klub SaS, pán poslanec Kamenický za poslanecký klub SMER a potom ešte páni poslanci Mazurek a Šimko. Ako prvý teda v rozprave vystúpi pán poslanec Martin Beluský, nech sa páči.
V. Veteška, podpredseda NR SR: (2007-05-17):
(Hlasovanie.) Prítomných 141, za 106, proti 15, zdržalo sa 19, nehlasoval 1. Konštatujem, že tento návrh sme schválili.
Laššáková, Jana, doterajšia podpredsedníčka NR SR (2016-03-23):
Pán poslanec Tibor Bastrnák.
Bugár, Béla, podpredseda NR SR (2016-06-15):
Ďakujem pekne. Takže budeme pokračovať v rokovaní, a to o návrhu štátneho záverečného účtu Slovenskej republiky za rok 2015 (tlač 108). Stanovisko Najvyššieho kontrolného úradu je v tlači pod číslom 118. (Hluk v sále.) Vážené panie poslankyne, páni poslanci, prosím vás, aby ste sa trošku utíšili a poprípade tí, ktorí máte poprípade rôzne iné povinnosti, aby ste nechali pána ministra vystúpiť, aby sme aspoň my tu počuli jeho hlas. Takže návrh záverečného účtu uvedie minister financií Peter Kažimír. Pán minister, nech sa páči, máte slovo.
Hrnčiar, Andrej, podpredseda NR SR (2016-09-13):
S reakciami na faktické poznámky pán poslanec Farkašovský.
P. Hrušovský, predseda NR SR: (2003-11-06):
(Hlasovanie.) 109 prítomných, 107 za návrh, 1 sa zdržal, 1 nehlasoval. Konštatujem, že návrh uznesenia Národná rada Slovenskej republiky schválila . Páni poslanci, týmto hlasovaním sme odhlasovali všetky doteraz prerokované body programu. Chcem vás informovať ešte predtým, ako dám slovo pánovi poslancovi Juščíkovi, o tom, že odporúčam, aby sme pokračovali teraz v rokovaní prerokúvaním ďalších bodov programu 18. schôdze s tým, že o 19.00 hodine rokovanie prerušíme. Zajtra ráno o 9.00 hodine budeme pokračovať prerokúvaním bodu zjednodušene Veriteľ. Po prerokovaní tohto bodu budeme pokračovať v rokovaní o ďalších bodoch programu 18. schôdze a o 11.00 hodine odporúčam, aby Národná rada hlasovala o všetkých prerokovaných do tejto hodiny bodoch programu. Je súhlas, páni poslanci? (Hlasy z pléna.) Ďakujem pekne. Poprosím teraz pán ministra Chmela, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 212... (Ruch v sále.) Páni poslanci, prerušujem na dve minúty rokovanie schôdze. Prosím, aby sa poslanci zariadili, tak ako uznajú za najvhodnejšie, ale aby nerušili iných poslancov. Pán poslanec Juščík. M. Juščík, poslanec: Ďakujem, pán predseda, za slovo. Prosím členov výboru pre životné prostredie a ochranu prírody, že zajtra ráno o 8.30 hodine zvolávam zasadnutie výboru v zasadačke životného prostredia. Ďakujem veľmi pekne.
Hraško, Igor, poslanec NR SR (2013-05-16):
Ďakujem pekne, pán predseda. Pán kolega Osuský, mňa pri vašom príhovore napadli dve veci. Prvá – budem parafrázovať výrok z jedného nemenovaného filmu – soudruzi asi někde udělali chybu. Myslím, že to netreba ani komentovať, je to jasné. No a druhé, čo ma napadlo, tak ma napadlo v tej súvislosti: Pane Bože, odpusť im, nevedia, čo činia. Ďakujem.
Laššáková, Jana, podpredsedníčka NR SR (2014-12-12):
Nech sa páči, pani poslankyňa Ritomská, máte slovo.
Zs. Simon, poslanec: (2008-05-14):
Cieľom tohto poslaneckého návrhu je zabezpečiť systémové riešenie pri reštitučnom plnení a odstrániť pochybnosti v procese náhradného reštitučného plnenia, ako aj pochybnosti o úniku informácií a pochybnosti práva nakladať s osobným vlastníctvom v zmysle Ústavy Slovenskej republiky. Čo to bude znamenať? Reštituent má reštitučný nárok, ktorý si uplatní na pozemkovom úrade. Pozemkový úrad rozhodne o tom, či je možné alebo nie je možné navrátiť pôvodný pozemok. Pokiaľ je možné navrátiť pôvodný pozemok, rozhodne o navrátení pôvodného pozemku. V prípade, že je zákonná prekážka navrátiť pôvodný majetok, rozhodne o poskytnutí náhrady a tak ako od roku 1992 v prípade každého reštituenta vypočíta výšku náhrady. Táto výška náhrady bude plnená prostredníctvom Slovenského pozemkového fondu, ale nie v dvoch kategóriách, ale len v jednej kategórii, a to finančne. Slovenský pozemkový fond má k dispozícii 1,5 mld. korún na úložkách, ktoré môže použiť na uspokojenie reštitučného nároku. Z hľadiska zákona a z hľadiska ústavy plnenie finančné a hmotné je rovnocenné, to znamená, že akékoľvek spochybnenie výšky a spôsobu plnenia neprichádza do úvahy. Z hľadiska štátu a z hľadiska verejných financií je úplne jedno, či to plnenie je finančné alebo hmotné. Z hľadiska všeobecnej mienky a z hľadiska možnosti úniku informácií v prípade, keď štát bude pristupovať len k finančnému plneniu, k spochybneniu nemôže dôjsť. V prípade, že 1,5 mld. korún, ktoré Slovenský pozemkový fond dnes má na úložkách, nebude postačovať, ústredný orgán štátnej správy rozhodne o tom, že pôdu vo vlastníctve štátu odpredá. Určí kataster, určí výmeru. A vykoná to Slovenský pozemkový fond formou verejnej súťaže alebo verejnej dražby. Získané peniaze a prostriedky potom následne použije na uspokojenie reštitučných nárokov. Toto je systémová zmena v Slovenskom pozemkovom fonde a v reštitučnom procese. Treba si uvedomiť, že ešte dnes máme viac ako 70 000 reštituentov, ktorí čakajú na vyriešenie svojho reštitučného procesu. Keď chceme urýchliť tento proces, keď chceme, aby informácie nemohli byť zneužívané, tak toto je názorný systémový prvok, ktorý treba uviesť, aby už tie chyby, tie medializované prípady, ktoré boli zverejnené, viackrát sa neopakovali. Preto, vážené pani poslankyne, vážení páni poslanci, dúfam, že ste túto systémovú zmenu pochopili a podporíte návrh. A týmto vás aj žiadam v mene skupiny poslancov o podporu tohto návrhu zákona, aby Slovenský pozemkový fond mohol plniť veľmi rýchlo svoje nároky. Ďakujem.
M. Dzurinda, poslanec: (2007-04-13):
Po druhé, vy ste pospomínali toho z minulosti opäť veľmi veľa, aby ste sa nemuseli venovať vlastným výrokom. Za všetky tie reminiscenčné spomienky opäť len drobná poznámka. Napríklad taký Macejko. No veď som ho šmahom ruky odvolal, pán minister. A mám taký pocit, že to isté by mal urobiť aj Robert Fico, že urobil by dobre Slovensku a aj sebe a možno aj vám. Ale na záver to kľúčové. Opäť vaše vystúpenie bolo predovšetkým potvrdením toho, že to, čo ste narozprávali verejne, bolo prihlásením sa k legalizácii čiernych peňazí. Aj vám bolo veľmi nepríjemné, keď kolega Frešo išiel zapínať váš rozhovor. Bolo vám to veľmi nepríjemné, atakovali ste predsedu parlamentu. Bolo vám to nepríjemné preto, lebo aj vy ste si vedomý toho, že váš rozhovor bol podnecovaním, navádzaním, schvaľovaním korupcie a používaním čiernych peňazí pri vývoze zbraní. Toto je problém, pán minister. Člen slovenskej vlády, vysoký ústavný činiteľ sa hlási k legalizácii čiernych peňazí a ku korupcii. A preto sme dali návrh na vaše odvolanie.
Matej, Ondrej, poslanec NR SR (2011-09-08):
Ďakujem pekne za slovo, pán predseda. Dovoľte mi, aby som sa vyjadril nie ako lekár, ako doktor, ale ako finančník a pacient. A nielen k príspevku pána predsedu zdravotného výboru, pána Novotného. Tak najprv ten pohľad finančníka. Vítam túto reformu a transformáciu, pokiaľ po jej uskutočnení nepôjde do zdravotníctva navyše ani jedno euro. A možno poviem prečo ako pacient. A troška mi je ľúto, že z tejto diskusie som nepočul z úst od mnohých doktorov toto slovíčko. Počul som lekárnikov, lekárov, nemocnice, ale pacienta nie. A možno viete prečo. Aj by som sa spýtal mnohých z vás, kto z nás alebo z vás bol naposledy normálne u lekára, u obvodného, v rade a dal sa poslať napríklad na odborné vyšetrenie bez toho, aby zavolal svojmu kamarátovi, známemu lekárovi. Určite ich je tu málo. A tí, ktorí to takto robia, tak sa zamýšľajú nad mnohými vecami, prečo aj doktori posielajú si pacientov z fakultných nemocníc do svojich súkromných ordinácií. Alebo opačne, keď už ho treba hospitalizovať, tak ho pošlú naspäť do nemocnice. Keď prídete do nemocnice, tak tam chýbajú základné hygienické prostriedky. Sestry mnohokrát sa na vás pozerajú ako na zlo, čo tu vlastne robíte, prečo ich obťažujete. Lekári si cez mobilné telefóny vybavujú svoje krížom-krážom záležitosti a hovoria sestričkám vo svojich súkromných ambulanciách, čo majú robiť. Aj o tom je zdravotníctvo. Ďakujem.
Šeliga, Juraj, podpredseda NR SR (2020-07-07):
Poslanec Kuffa.
M. Číž, podpredseda NR SR: (2007-03-28):
Vážené kolegyne, kolegovia, budeme pokračovať v rozprave. Ďalším prihláseným do rozpravy je pán poslanec Lipšic, má slovo.
Paška, Pavol, predseda NR SR (2012-06-27):
Hlasujeme. (Hlasovanie.) 135 prítomných, všetci boli za. Aj tu sme schválili návrh uznesenia. Poprosím teraz pána poslanca Duchoňa, aby uviedol hlasovanie v prvom čítaní o vládnom návrhu zákona o Európskom mechanizme pre stabilitu a o doplnení niektorých zákonov . Je to hlasovanie o zákone, ktorý prerokovávame v skrátenom legislatívnom konaní.
Martvoň, Anton, poslanec NR SR (2013-12-04):
Ide už iba posledná veta.
Grendel, Gábor, podpredseda NR SR (2022-12-01):
Otváram rozpravu, do ktorej som dostal písomnú prihlášku od pána poslanca Fecka, ale ešte predtým sa do rozpravy hlási pán poslanec Mičovský.